Document ID: 32009R0359

UREDBA KOMISIJE (ES) št. 359/2009
z dne 30. aprila 2009
o začasni ustavitvi vnosa osebkov nekaterih prosto živečih živalskih in rastlinskih vrst v Skupnost
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 338/97 z dne 9. decembra 1996 o varstvu prosto živečih živalskih in rastlinskih vrst z zakonsko ureditvijo trgovine z njimi (1) in zlasti člena 19(2) Uredbe,
po posvetovanju s Skupino za strokovno presojo,
ob upoštevanju naslednjega:
(1)
Člen 4(6) Uredbe (ES) št. 338/97 določa, da lahko Komisija določi omejitve za vnos nekaterih vrst v Skupnost v skladu s pogoji, določenimi v točkah (a) do (d) navedenega člena. Izvedbeni ukrepi za takšne omejitve so bili določeni z Uredbo Komisije (ES) št. 865/2006 z dne 4. maja 2006 o določitvi podrobnih pravil za izvajanje Uredbe Sveta (ES) št. 338/97 o varstvu prosto živečih živalskih in rastlinskih vrst z zakonsko ureditvijo trgovine z njimi (2).
(2)
Seznam vrst, katerih vnos v Skupnost je začasno ustavljen, je bil določen z Uredbo Komisije (ES) št. 811/2008 z dne 13. avgusta 2008 o začasni ustavitvi vnosa osebkov nekaterih prosto živečih živalskih in rastlinskih vrst v Skupnost (3).
(3)
Na podlagi novejših podatkov je Skupina za strokovno presojo ugotovila, da bo ohranitveno stanje nekaterih vrst iz prilog A in B k Uredbi (ES) št. 338/97 resno ogroženo, če se njihov vnos v Skupnost iz nekaterih držav porekla začasno ne ustavi. Zato je treba začasno ustaviti vnos naslednjih vrst:
-
Psittacus erithacus iz Ekvatorialne Gvineje,
-
Calumma andringitraensis, Calumma glawi, Calumma guillaumeti, Calumma marojezensis, Calumma vatosoa, Calumma vencesi in Furcifer nicosiai z Madagaskarja,
-
Chamaeleo camerunensis iz Kameruna,
-
Phelsuma berghofi, Phelsuma hielscheri, Phelsuma malamakibo in Phelsuma masohoala z Madagaskarja.
(4)
Skupina za strokovno presojo je na podlagi najnovejših razpoložljivih podatkov sklenila tudi, da začasna ustavitev vnosa naslednjih vrst v Skupnost ni več potrebna:
-
Lynx lynx iz Republike Moldavije in Ukrajine,
-
Lama guanicoe (zdaj znana tudi kot Lama glama guanicoe) iz Argentine,
-
Hippopotamus amphibius iz Ruande,
-
Aratinga erythrogenys iz Peruja,
-
Dendrobates auratus in Dendrobates pumilio iz Nikaragve,
-
Dendrobates tinctorius iz Surinama,
-
Plerogyra simplex, Hydnophora rigida in Blastomussa wellsi s Fidžija,
-
Plerogyra sinuosa, Acanthastrea spp. (razen Acanthastrea hemprichii) in Cynarina lacrymalis iz Tonge.
(5)
Posvetovanja so bila opravljena z vsemi državami porekla tistih vrst, ki jih zadevajo nove omejitve za vnos v Skupnost v skladu s to uredbo.
(6)
Popravijo se nekatere neskladnosti med Dodatki Konvencije o mednarodni trgovini z ogroženimi prosto živečimi živalskimi in rastlinskimi vrstami (CITES - Convention on International Trade in Endangered Species of Wild Fauna and Flora) ter znanstvenimi imeni v nomenklaturi poimenovanj za živali, sprejeti na štirinajstem zasedanju Konference pogodbenic CITES.
(7)
Zato se spremeni seznam vrst, katerih vnos v Skupnost je začasno ustavljen, in zaradi jasnosti nadomesti Uredbo (ES) št. 811/2008.
(8)
Ukrepi, predvideni v tej uredbi, so skladni z mnenjem Odbora za trgovino s prosto živečimi živalskimi in rastlinskimi vrstami -
SPREJELA NASLEDNJO UREDBO:
Člen 1
Ob upoštevanju določb člena 71 Uredbe (ES) št. 865/2006 se s tem vnos osebkov prosto živečih živalskih in rastlinskih vrst, naštetih v Prilogi k tej uredbi, v Skupnost začasno ustavi.
Člen 2
Uredba (ES) št. 811/2008 se razveljavi.
Sklicevanja na razveljavljeno uredbo se štejejo kot sklicevanja na to uredbo.
Člen 3
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. aprila 2009

Labels: 3
20